Waar is Barry? | Netwerk24
20 Januarie 2017 06:01
Barend Oberholzer word sedert Julie verlede jaar deur die Valke gesoek.Foto:
Die Paarlse sakeman, Barend “Barry” Oberholzer is steeds soek ná hy laasjaar versuim het om in die hof te verskyn.
Oberholzer het in die Bellville-handelshof tereg gestaan op 17 aanklagte wat wissel van bedrog tot oortredings ingevolge die Wet op die Voorkoming van Georganiseerde Misdaad, onder meer weens onreëlmatige sigaret-transaksies en klagte van uitstaande huurgelde. Die saak is tydelik teruggetrek totdat hy in hegtenis geneem word.
’n Lasbrief is vir dié doel uitgereik.
Oberholzer het hom in 2015 tot die Kaapse hooggeregshof gewend nadat hy aanvanklik in die Paarl-landdroshof borgtog geweier is.
Die hooggeregshof het sy aansoek om borgtog toegestaan en hom op R50 000 vrygelaat. Hy moes 29 Junie 2016 weer op die aanklagte teen hom verskyn maar het nie by die hof opgedaag nie.
Sy prokureur kon ook nie rekenskap gee oor waarom sy kliënt nie by die hof was nie.
Die saak is uitgestel tot 14 Julie, maar wéér het Oberholzer versuim om te verskyn. Daar word sedertdien na hom gesoek. Hy het glo ’n Suid-Afrikaanse sowel as ’n Amerikaanse paspoort.
Enigiemand met inligting oor waar hy hom bevind, kan die Valke by 021 918 3252 of Paarl-polisie by 021 807 4000.
* A warrant of arrest was issued last year for Paarl business man Barend Oberholzer after he failed to appear in court. He has been missing since .
‘Kerk in Parys’-vrou op Facebook ‘dink nie dis snaaks’